cyanic-selkie/wikianc huggingface dataset:
Բորյանա Ռոսսա
Կենսագրություն
2006 թվականին Բորյանա Ռոսսաը դարձել է տրանսհումանիստական բուլղարական «ՈՒՄՎԵԼՏ» ամսագրի խմբագիրը։ 2009 թվականին Ռոսսան եղել է «Կորպուս, էքստրեմիզմ, կյանք +» տրանսհումանիտար նախագծի համադրողը EXIT ART պատկերասրահում (Նյու Յորք)։
2012 թվականին Rensselaer Polytechnic Institute–ում թվային արվեստի բնագավառում ստացել է գիտությունների դոկտորի կոչում ։ 2012 թվականից Սիրաքյուսի համալսարանի (ԱՄՆ) պրոֆեսոր է։
2012 թվականի օգոստոսին Բորյանա Ռոսսան Մարինա Հալպերինայի և Անժելա Ուոշկոյի հետ միասին ակցիա են անցկացրել Հարլեմում՝ ի աջակցություն Pussy Riot-ի ։ 2012 թվականի նոյեմբերին Բորյանա Ռոսսաը Ստանիմիր Պանայոտովի հետ միասին եղել են «Սոֆիա Կվիր Ֆորում» ժամանակակից արվեստի փառատոնի համադրողները։ Բորյանա Ռոսսան ապրում և աշխատում է Բուլղարիայում և ԱՄՆ-ում ։
Ծանոթագրություններ
Կատեգորիա:Բուլղարացի նկարչուհիներ Կատեգորիա:Ֆեմինիստ արվեստագետներ
Մարտիրոս Հախնազարյան
Մարտիրոս Հախնազարյան,, հասարակական գործիչ, մանկավարժ ։
Կենսագրական սկզբնական տվյալներ
Մարտիրոս Հախնազարյանը ծնվել է Ռուսական կայսրության կազմում գտնվող Երևանի նահանգի Ագուլիս քաղաքում ։
Կրթություն
1885 թվականին Մարտիրոս Հախնազարյանն ավարտել է Մայր Աթոռ Սուրբ Էջմիածնի Գևորգյան հոգևոր ճեմարանը, որտեղ սովորել է Մանուկ Աբեղյանի հետ միասին։ Համալսարանական կրթությունը ստացել է Գերմանիայում ։
Գործունեություն
Հասարակական, աշխատանքային գործունեություն Է իրականացրել Ագուլիսում, Էջմիածնում։ Եղել է Ագուլիսի դպրոցի ուսուցիչ, հոգաբարձու, Քաղաքիկ և Տանակերտ զյուղերի դպրոցների ուսուցիչ ու տեսուչ, Գևորգյան հոգևոր ճեմարանի ուսուցիչ, ավագ վերակացու ։
1889-1890 թվականներին Հրաչյա Աճառյանին օգնել է Ագուլիսի բարբառի ուսումնասիրման և Ագուլիսի բարբառի բառարան կազմելու աշխատանքներին ։
Ընտանիք
Մ․ Հախնազարյանը Հովհաննես Հախնազարյանի հայրն է ։
Ծանոթագրություններ
Կատեգորիա:Դեկտեմբերի 24 մահեր Կատեգորիա:1919 մահեր Կատեգորիա:Ագուլիս քաղաքում ծնվածներ Կատեգորիա:Ագուլիս քաղաքում մահացածներ Կատեգորիա:Հայ մանկավարժներ Կատեգորիա:Հայ հասարակական գործիչներ
Ակա Մորչիլաձե
Ակա Մորչիլաձե (վրաց.՝ აკა მორჩილაძე) հայտնի է Գեորգի Ախվելդյանի (վրաց.՝ გიორგი ახვლედიანი,, Վրաստան), վրացի գրող։
Կենսագրություն
Ծնվել է Վրաստանի մայրաքաղաք Թբիլիսիում՝ 1966 թվականի նոյեմբերի 10-ին։ 1988 թվականին ավարտել է Թբիլիսիի պետական համալսարանը։
Ներկայումս Ակա Մորչիլաձեն աշխատում է վրացական թերթերի և ամսագրերի համար, որպես լրագիր ։
Արտաքին հղումներ
Կատեգորիա:Վրացի գրողներ Կատեգորիա:Թբիլիսիի պետական համալսարանի շրջանավարտներ Կատեգորիա:Անձինք Թբիլիսիից Կատեգորիա:Վրացի պատմաբաններ Կատեգորիա:Պոստմոդեռնիստ գրողներ
Լուսի Տեր-Միքայելյան
Լուսի Տեր-Միքայելյան, հայ գեղանկարիչ։
Կենսագրություն
Սովորել է Տուլոնի, ապա Փարիզի գեղարվեստի դպրոցներում։ Մասնակցել է ֆրանսիական բազմաթիվ ցուցահանդեսների։ 1970 թվականին Տուլոնում, Լիոնում և Փարիզում կազմակերպել է անհատական ցուցահանդեսներ։ Գործերից են՝ «Գործարանների կտուրները», «Ծառը», «Ծառը և բլուրը» և այլն ։
Մատենագրություն
Քնարիկ Վարդանյան, Լուսի Տեր-Միքայելյան. «Հայրենիքի ձայն», 1970, 21 հոկտեմբերի։
Ծանոթագրություններ
Կատեգորիա:Հայ նկարչուհիներ
Հենրիկ Տեր-Մինասյան
Հենրիկ Փիլիպոսի Տեր-Մինասյան, հայ քանդակագործ։
Կենսագրություն
Հենրիկ Տեր-Մինասյանը ծնվել է 1936 թվականին, Երևանում։ 1957 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը, 1964 թվականին՝ Երևանի գեղարվեստա-թատերական ինստիտուտը։ 1965 թվականից մասնակցում է ցուցահանդեսների ։
Ծանոթագրություններ
Կատեգորիա:Հայ քանդակագործներ
Սառա Սիլվերման
Վաղ տարիներ
Ծնվել է Բեդֆորդում, մեծացել է Մանչեստրում՝ Նյու Գեմփշիր նահանգում՝ Բեթ Էննի ու Դոնալդ Սիլվերմանի ՝ լեհ և ռուս ներգաղթյալ հրեաների ընտանիքում ։ Բեթ Էննը Ջորջ Մակգովերնի ընտրարշավի շրջանում աշխատել է լուսանկարիչ և հիմնել է «New Thalian Players» թատերախումբը, այն դեպքում, երբ Դոնալդը վերապատրաստվում էր որպես սոցիալական աշխատող նաև Crazy Sophie’s Outlet  հագուստի խանութի սեփականատերն էր ։ Սառայի ծնողները բաժանվել և կրկին ամուսնացել են ։
Սառա Սիլվերմանը ընտանիքի փոքրն է, ունի երեք քույր՝ կինոսցենարիստ Ջորջի Սփայերը, դերասանուհի Լորա Սիլվերմանը, իսկ եղբայրը՝ Ջենֆրի Մայքլը, մահացել է մանուկ հասակում ։ Սառան մեծացել է հրեական ընտանիքում, որը հավատարիմ էր աշխարհիկ հումանիզմին և կրոնական չէր ։
Սիլվերմանի առաջին սթենդափ կատակերգական ժանրի ելույթը տեղի է ունեցել Բոստոնում, այդ ժամանակ նա 17 տարեկան էր, իր ելույթը նա անվանել է «սարսափելի» ։ Մանչեստրում նա հաճախել, բայց չի ավարտել Նյու Յորքի համալսարանը, որպես սթենդափ կատակերգու ելույթ է ունեցել Գրինվիչ Վիլիջում ։
Կարիերա
Սառա Սիլվերմանը ճանաչում է ձեռք բերել «Շաբաթ երեկոյան ուղիղ եթերում» զրույց-հանդեսի 1993-1994 թվականների եթերաշրջանում։
Անձական կյանք
2002 թվականից 2009 թվականը Սառան հանդիպել է Ջեյմս Քիմելի՝ «Ջեյմս Քիմելը ուղիղ եթերում» ծրագրի հեռուստավարի հետ։ 2010 թվականին որոշ ժամանակ հանդիպել է գրող և պրոդյուսեր Ալեք Սալկինի հետ։ 2011 թվականից մինչև 2014 թվականը հանդիպել է դերասան Քայլ Դանիգանի հետ։ 2014 թվականից հանդիպել է Մայքլ Շինի հետ։ 2018 թվականի թվիթթերում գրառում է արել, որ իրենք բաժանվել են։ Այնուամենայնիվ Սառան ոչ մի անգամ պաշտոնապես ամուսնացած չի եղել։
Իր ամբողջ կյանքի ընթացքում տառապել է դեպրեսիվ խանգարումից, որը իր ժամանակին կախվածություն է առաջացրել ալպրազոլոմ պրեպարատից, որից հետո անցել է սերտրալինով բուժման։ Հոգեկան հիվանդության պատճառով որոշել է երեխաներ չունենալ, քանի որ նրանք կարող էին ժառանգել հիվանդությունը։ Նրա կյանքի խնդիրներից մեկն էր նաև գիշերամիզություն>ը։
Տասը տարեկանից բուսակեր է։ Կրոնական չէ, բայց նշում է իր պատկանելությունը հրեական մշակույթին։
Քաղաքական ակտիվիզմ
Աջակցել է ԱՄՆ դեմոկրատական կուսակցությանը և իսրայելական ձախ սիոնիստական Մերեց կուսակցությունը ։ 2016 թվականի ընտրություններում աջակցել է Բեռնի Սանդերսի թեկնածությանը որպես դեմոկրատների հավակնորդ ԱՄՆ-ի նախագահի պաշտոնում։ 2015 թվականից մասնակցել է նրա կամպանիայում՝ ելույթ ունենալով Սանդերսի կողմնակիցների ցույցերում, իսկ 2016 թվականին դեմոկրատական կուսակցության կոնվենցիայում կոչ է արել նրանց քվեարկել Հիլարի Քլինթոնի օգտին, որը կուսակցության կողմից առաջադրվել էր որպես միակ թեկնածու։ Մայքլ Գրյունվալդը Politico կայքում ներմուծել է Silverman Democrats տերմինը Սանդերսի կողմնակիցներին նշելու համար, որոնք հետևել են Թրամփի դեմ Քլինթոնի օգտին իրենց ձայնը տալու նրա խորհրդին ։
Արտաքին հղումներ
Կատեգորիա:Դեկտեմբերի 1 ծնունդներ Կատեգորիա:1970 ծնունդներ Կատեգորիա:Ամերիկացի դերասանուհիներ Կատեգորիա:20-րդ դարի դերասանուհիներ Կատեգորիա:21-րդ դարի դերասանուհիներ Կատեգորիա:Ամերիկացի կատակերգուներ Կատեգորիա:Ամերիկացի կինոռեժիսորներ Կատեգորիա:Ամերիկացի երգիծաբաններ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:Նյու Յորքի համալսարանի շրջանավարտներ Կատեգորիա:21-րդ դարի ամերիկացի երգիչներ Կատեգորիա:21-րդ դարի ամերիկացի կին գրողներ Կատեգորիա:Կրոնների քննադատներ Կատեգորիա:Ամերիկացի սցենարիստներ Կատեգորիա:Բեմական կեղծանուններ Կատեգորիա:Հրեա դերասանուհիներ Կատեգորիա:Ամերիկացիներ լեհական սերմամբ Կատեգորիա:ԼԳԲՏ իրավունքների ակտիվիստներ Կատեգորիա:Ամերիկացի ֆեմինիստներ Կատեգորիա:Ամերիկացի երգչուհիներ Կատեգորիա:Ամերիկացի կին գրողներ Կատեգորիա:Ամերիկացի կիթառահարներ Կատեգորիա:Ամերիկացի կոմպոզիտորներ Կատեգորիա:Ամերիկացի հեռուստապրոդյուսերներ Կատեգորիա:Ամերիկացի պրոդյուսերներ Կատեգորիա:Ամերիկացի երաժիշտներ
Գուակամոլե
Գուակամոլե (guacamole, āhuacamōlli, āhuacatl (ավոկադո) և mōlli (սալսա կամ սոուս), սառը նախուտեստ (սննդամթերք) ավոկադոյի խյուսային միջուկից՝ լոլիկի, գինձի, լայմի հյութի և այլ բանջարեղենի ու համեմունքների ավելացմամբ։ Ունի թանձր սոուսի խտություն։ Մեքսիկական խոհանոցի ճաշատեսակ, ենթադրաբար ունի ացտեկական արմատներ։
Ծագում
Այն ժամանակ, երբ իսպանացի կոնկիստադորները 16-րդ դարի առաջին քառորդին հայտնաբերեցին Ացտեկների կայսրությունը, նրանք նկատեցին, որ տեղացիներն ավոկադոյից կերակուր են պատրաստել, որի պտուղը «գնահատվում էր յուղի և վիտամինների բարձր պարունակության համար»։ «Գուակամոլե» բառն առաջացել է «ahuaca-mulli» բառից՝ տեղական նահուատլ լեզվից․ "ahuacatl" (ավոկադո) և "mulli" (սոուս) բառերի կապակցումից։
Իսպանացի կոնկիստադորներն այս աղցանն անվանեցին «աղքատների ձեթ»։
Պատրաստման եղանակը
Այժմ կան գուակամոլեի բազմաթիվ բաղադրատոմսեր, որոնք տարբերվում են տարբեր հավելումների, համեմունքների, ինչպես նաև բաղադրիչների մանրացման աստիճանով։
Հաճախ ըստ ցանկության ավելացվում են նաև լոլիկներ, տարբեր պղպեղներ (ներառյալ չիլի պղպեղը), կանաչ կամ ուրիշ սոխ, գինձ և այլ կանաչիներ, սխտոր և այլ համեմունքներ։
Այն տարածքներում, որտեղ ավոկադոն թանկ է, որպես լցանյութ օգտագործվում են այլ մթերք (օրինակ՝ մայոնեզ), այնուամենայնիվ, գուակամոլեի նման տարբերակներն այդքան էլ համեղ չեն, քանի որ նրանց մեջ ավոկադոյի համն ընդհատվում է լցանյութերի համով։
Մաքրման և մանրացման համար կարող է օգտագործվել պատառաքաղ, դանակ և ինչպես նաև բլենդեր։
Հիմնական բաղադրատոմս
Թարմ ավոկադոյի միջուկը (կեղևը և ոսկորը չի օգտագործվում) քերել՝ ավելացնելով կիտրոնի կամ լայմի հյութ, իսկ աղը՝ ըստ ցանկության։ Լիմոնի հյութը հակաօքսիդիչ է, այսինքն կանխում է ավոկադոյի օքսիդացումը և գուակամոլեի գունափոխումը շագանակագույնի։ Այնուհետև ավելացվում են մնացած բաղադրիչները՝ սովորաբար մանր կտրատված։
Օգտագործում
Սովորաբար, գուակամոլեն ուտում են նաչոս չիպսի հետ՝ պատրաստված եգիպտացորենի ալյուրից (masa harina)։ Բացի այդ, գուակամոլեն ուտում են ցանկացած չիպսի, հացի և այլնի հետ կամ որպես սոուս մատուցում տարբեր ճաշատեսակների համար՝ հատկապես մեքսիկական խոհանոցի ճաշատեսակների։
Գուակամոլեն տարածված է ԱՄՆ֊ում, Մեքսիկայում և աշխարհի տարբեր երկրներում։ Ինչպես նաև հայտնի է վեգանների և բուսակերների շրջանում ։
Ծանոթագրություններ
Կատեգորիա:Մեքսիկական խոհանոց Կատեգորիա:Սոուսներ Կատեգորիա:Բանջարեղենով ուտեստներ Կատեգորիա:Բուսակերական խոհանոց
Էկվադորի երկրաշարժ (2016)
Էկվադորի երկրաշարժ, ռիխտերի սանդղակով 7,8 մագնիտուտ ուժգնությամբ երկրաշարժ, որը տեղի է ունեցել 2016 թվականի ապրիլի 16-ին տեղական ժամանակով 18:58-ին Էկվադորի քիչ բնակեցված հատվածում, Մուիսնե քաղաքից 27 կմ հեռու և երկրի մայրաքաղաք Կիտոյից 170 կմ հեռու ։ Մայրաքաղաքում բավականին ուժեղ է զգացվել։ Ամենաքիչը 142 մարդ է զոհվել, մոտ 600-ը վիրավորվել են։
Էվադորի նախագահ Ռաֆայել Կոռեան արտակարգ դրություն է հայտարարել և 13500 զինվորականների և ոստիկանության աշխատակիցների ուղարկել է տուժած շրջաններ՝ օգնություն ցույց տալու և վերականգնողական աշխատանքներ իրականացնելու համար։
Ծանոթագրություններ
Կատեգորիա:Երկրաշարժեր Էկվադորում Կատեգորիա:2016 երկրաշարժեր
Աբոլհասան Բանիսադր
Աբոլհասան Բանիսադր, պարսիկ պետական գործիչ, Իրանի առաջին նախագահը, 1979 թվականի Իսլամական հեղափոխությունից անմիջապես հետո ընտրվել է ժողովրդավարորեն։
Կենսագրություն
Ծնվել է Արևմտյան Իրանում, Համադան նահանգում։ Հայտնի այաթոլլա Սայեդ Նասրոլա Բանիսադրի որդին է։ Սովորել է մայրաքաղաքի իսլամական դպրոցում։ Ավարտել է սկզբում Թեհրանի համալսարանի աստվածաբանական, իսկ հետո՝ իրավաբանական ֆակուլտետները։ Սոցիոլոգիական ինստիտուտում զբաղվել է տնտեսագիտության ոլորտում գիտահետազոտական ​​աշխատանքով։
Քաղաքական գործունեությունը սկսել է նավթահանումն ազգայնացնելու պահանջով ձեռնարկված ստորագրահավաքով։ Միացել է 60-ական թվականների հակաշահական ուսանողական շարժմանը, հակակառավարական դրսևորումների համար երկու անգամ հայտնվել է բանտում և վիրավորվել է 1963 թվականի ապստամբության ժամանակ։ 1964 թվականին փախել է Ֆրանսիա, ուր միացել է տարագրության մեջ գտնվող Այաթոլլա Խոմեյնիի գլխավորած իսլամական ընդդիմությանը՝ դառնալով վերջինիս մտերիմ խորհրդականների «քառյակի» (Աբաս Ամիր-Էնթեզամ, Սադեկ Հոթբզադե և Իբրահիմ Յազդի) անդամներից մեկը։ Սովորել և դասավանդել է Ֆրանսիայում 17 տարի, Սորբոնում ստացել է դոկտորական աստիճան։ Որպես պրոֆեսոր, դասախոսություններ է կարդացել զարգացող երկրների տնտեսության վերաբերյալ։
Իրան է վերադարձել Խոմեյնիի հետ միասին 1979 թվականի փետրվարին և ընդգրկվել է Իսլամական Հեղափոխական խորհրդում։ Նշանակվել է տեղակալ, իսկ 1979 թվականի նոյեմբերի 6-ին ՝ էկոնոմիկայի և ֆինանսների նախարար և միևնույն ժամանակ (մի քանի շաբաթ)` արտաքին գործերի նախարար Իրանի անցումային կառավարությունում։ Ընտրվել է երկրի նոր Սահմանադրության նախագիծը կազմող Փորձագետների Խորհրդի անդամ։ 1980 թվականի հունվարի 25-ին չորս տարի ժամկետով ընտրվել է Իրանի նախագահ՝ ընտրություններում հավաքելով քվեների 76,5 %-ը։ Փետրվարի 4-ին պաշտոնապես անցել է պարտականությունների կատարմանը։ Խոմեյնին իր հերթին դարձավ Բարձրագույն ղեկավար՝ ցանկացած պահի Բանիսադրի պաշտոնից հեռացնելու լիազորությամբ։ Նույնիսկ երդմնակալության արարողությունը տեղի ունեցավ հիվանդանոցում, որտեղ Խոմեյնին պառկած էր սրտի կաթվածից հետո։
Չի եղել հոգևորականության ներկայացուցիչ։ Խոմեյնիի պնդում էր, որ իսլամական հոգևորականությունը չի գրավի բոլոր պաշտոնները կառավարությունում և հեղափոխության ընթացքում աջակցում էր Բանիսադրին։ Սակայն շուտով նրանց միջև հարաբերությունները սկսում են վատանալ։ Ռահբարը Բանիսադրին մեղադրեց իրան-իրաքյան պատերազմի ժամանակ ուժերը ղեկավարելու անկարողության մեջ և նախագահից «վերցրեց» գերագույն հրամանատարի լիազորությունը։
1981 թվականի հունիսի 21-ին Մեջլիսը Բանիսադրի իմպիչմենտ հայտարարեց «իսլամական հոգևորականության դեմ սխալ գործողությունների համար»։ Հունիսի 21-ի լույս 22-ի գիշերը ԻՀՊԿ-ի ստորաբաժանումները արգելափակեցին նրա տունն ու նստավայրը, ինչպես նաև ձերբակալեցին խոշորագույն թերթերի խմբագիրներին։ Հունիսի 22-ի առավոտյան Խոմեյնին հրաման ստորագրեց Բանիսադրին Իրանի նախագահի պարտականություններից արձակելու մասին։ Ըստ որոշ տեղեկությունների, այաթոլլան հրամայել է լիկվիդացնել Բանիսադրին, սակայն նրան բանտարկել չի հաջողվել։
Մի քանի շաբաթ շարունակ նրան հաջողվել է թաքնվել, և հուլիսի 29-ին կարողացել է Իրանական ժողովրդի մոջահիդների կազմակերպության (ԻԺՄԿ) ղեկավար Մ. Ռաջավիի (ով 1982-1984 թվականներին ամուսնացած է եղել իր աղջկա՝ Ֆիրուզեի հետ) հետ միասին փախչել։ Այս փախուստի մեջ մեծ դեր խաղացին Իրանի Բանակի սպաները՝ գնդապետ Բենզադ Մոեզի գլխավորությամբ՝ Իրանական Բանակի Boeing 707 ինքնաթիռը փախցնելով Ֆրանսիա, ուր և նա ապրում է մինչ օրս։ Զբաղվում է հասարակական գործունեությամբ (1981 թվականի հոկտեմբերին ԻԺՄԿ-ի և Իրանական Քուրդիստանի Ժողովրդավարական կուսակցության հետ համատեղ ստեղծել է Իրանի Դիմադրության Ազգային խորհուրդը), ինչպես նաև հոդվածներ է գրում Իրանի մասին՝ հանդես գալով իսլամական ռեժիմի և նրա առաջնորդների դեմ։
1991 թվականին հրատարակել է «Խոսելու իմ հերթն է. Իրան, հեղափոխություն և գաղտնի գործարքներ ԱՄՆ-ի հետ» գիրքը, որում մասնավորապես պատմում է Ռ. Ռեյգանի հետ ունեցած՝ Թեհրանում ամերիկյան պատանդների հետ կապված ճգնա-ժամը մինչև 1980 թվականի նախագահական ընտրությունները երկարաձգելու վերաբերյալ պայմանավորվածության, Իրանի Խուզեստան նահանգի տարածքում պաղեստինյան պետություն ստեղծելու Հ. Քիսինջերի պլանի և 1980 թվականին Իրաքի՝ Իրան ներխուժելուց առաջ Զ. Բժեզինսկու և Ս. Հուսեյնի բանակցությունների մասին ։
Արտաքին հղումներ
Կատեգորիա:Իրանի նախագահներ Կատեգորիա:Փարիզի համալսարանի շրջանավարտներ Կատեգորիա:Իրանի քաղաքական գործիչներ Կատեգորիա:Իրանցի լրագրողներ
Մոսֆիլմ
Մոսֆիլմ (Мосфи́льм), ամենամեծ առաջատար կինոստուդիան Ռուսաստանում, Եվրոպայի ամենախոշոր կինոստուդիաներից մեկը՝ հագեցած ժամանակակից բարձր տեխնոլոգիաներով, ինչը հնարավորություն է տալիս լիարժեք իրականացնել կինոարտադրությունը։ Մոսֆիլմում են ստեղծվում բոլոր հայրենական արտադրության ֆիլմերը, հեռուստասերիալները։
Կինոստուդիայի հիմնադրման ամսաթիվ են դիտարկում 1924 թվականի սեպտեմբերի 30-ը, երբ կայացել է առաջին լիամետրաժ ֆիլմի՝ ռեժիսոր Բորիս Միխինի «Բարձունքի թևերով» պրեմիերան ։
Կինոստուդիայի մասին
Մոսֆիլմ կինոկոնցեռնը ֆեդերալ պետական ունիտար ձեռնարկություն է, որտեղ աշխատում են 1000-2000 մարդիկ։ Տարեկան թողարկում է շուրջ 100 ֆիլմ։ 1990-ականների ճգնաժամը հաղթահարելուց հետո, վերջին 10 տարիների ընթացքում ձեռնարկության շահութաբերությունը մեծացել է 10 անգամ։ 90-ամյա գործունեության ընթացքում Մոսֆիլմում ստեղծվել են ավելի քան 2500 լիամետրաժ ֆիլմեր։ Տարբեր տարիների այստեղ աշխատել են հայտնի ռեժիսորներ, որոնց գործերն ընդգրկվել են «Հայրենական և համաշխարհային կինոարվեստի ոսկե ֆոնդում»։
1998 թվականի ապրիլի 20-ից Մոսֆիլմ կինոստուդիայի գլխավոր տնօրենն է Կարեն Շահնազարովը ։
Արտաքին հղումներ
Կատեգորիա:Խորհրդային կինոընկերություններ Կատեգորիա:Ռուսաստանի կինոընկերություններ Կատեգորիա:Ռուսաստանի կինեմատոգրաֆիա Կատեգորիա:1920 հիմնադրումներ Ռուսաստանում Կատեգորիա:Հոկտեմբերյան հեղափոխության շքանշանով պարգևատրվածներ
Հայկ Տեր-Ղազարյան
Հայկ Ալեքսանի Տեր-Ղազարյան, հայ գրաֆիկ։
Կենսագրություն
1954 թվականին ավարտել է Երևանի գեղարվեստա-թատերական ինստիտուտի գեղանկարչության բաժինը։ Նույն թվականից մասնակցել է ցուցահանդեսների։ Իր ծաղրանկարներով ակտիվորեն հանդես է եկել «Ոզնի» ամսագրի էջերում։ Գործերից են՝ «Այս աստղերը մերն են», «Երեկ և այսօր» շարքը։ Նկարազարդել է «Սուրի և Սամի արկածները», «Անհայտ մարդիկ», «Պճնամոլ նապաստակը», «Եգիպտոս», «Ո՞վ է մեղավորը», «Մրգահանդես», «Խաղալիքների արկածները» գրքերը ։
Ծանոթագրություններ
Կատեգորիա:Հայ նկարիչներ Կատեգորիա:1924 ծնունդներ Կատեգորիա:Երևան քաղաքում ծնվածներ
Էվա Թըրներ
Բրիտանական կայսրության շքանշանի կին կոմանդոր տիկին Էվա Թըրներ, միջազգային հեղինակություն ունեցող անգլիացի դրամատիկ սոպրանո։ Նրա ուժեղ, կայուն և լավ մարզած ձայնը հայտնի էր իտալական և գերմանական օպերային դերերում իր դրսևորած հստակությամբ։
Գործունեություն
Ծնվել է Անգլիայի Օլդեմ քաղաքի Վերնեթ թաղամասում։ Երաժշտության առաջին դասերն ստացել է կոնտրալտո Կլարա Բաթի ուսուցիչ Դեն Ռութեմի մոտ։ 1911 - 1914 թվականների ընթացքում սովորել է Լոնդոնի Երաժշտության թագավորական ակադեմիայում։
Կարիերան սկսել է որպես «Կառլ Ռոսա օպերային ընկերության» խմբերգչուհի և աստիճանաբար անցել ավելի խոշոր դերերի, ինչպիսիք են՝ Քեյթ Փինքերթոնը և «Մադամ Բատերֆլայ» օպերայից Չիո Չիո սանի գլխավոր դերը, Միքաելան «Կարմենում», Մուսետան Պուչինիի «Բոհեմում», Սանտուցան «Գեղջկական ասպետություն» օպերայում, Դոննա Աննան «Դոն Ժուանում», Էլիսաբեթը «Տանհոյզերում», Ֆրեյան «Հռենոսի ոսկին» օպերայում, Էլզան «Լոհենգրինում», Բրունհիլդան «Նիբելունգի մատանին» օպերայում, Լեոնորան «Ճակատագրի ուժը» օպերայում, Լեոնորան «Ֆիդելիոյում», Էվան «Նյուրնբերգի մայսթերզինգերները» օպերայում, «Աիդա», «Տոսկա» և «Թայիս» օպերաների գլխավոր դերերը։
1924 թվականին Միլանի Լա Սկալա օպերային թատրոնի համար լսումներից հետո դրա գլխավոր դիրիժոր Արտուրո Տոսկանինին նրան աշխատանքի է վերցրել 1924-1925 թվականներին Լա Սկալայում «Նիբելունգի մատանին» օպերայի բեմադրություններում Ֆրեյայի ու Զիգլինդի դերերգերի համար։
Կատարել է նաև «Տուրանդոտ» օպերայի գլխավոր դերը։ 1926 թվականին Լա Սկալայում դրա պրեմիերայի ժամանակ հանդեսատեսների շարքում էր, բայց նույն տարվա դեկտեմբերին առաջին անգամ ինքն է կատարել Բրեշիա քաղաքի Տեատրո Գրանդեում։ 1928 թվականին այդ դերով հանդես է եկել Կովենտ գարդեն արքունական թատրոնում (համերգաշրջանի ընթացքում կատարելով նաև Աիդայի ու Սանտուցայի դերերը), իսկ 1929 թվականին այն կատարել Լա Սկալայում։ Նրա կատարմամբ Տուրանդոտի կենդանի ձայնագրությունները, որոնք արվել են Կովենտ գարդենում 1937 թվականին, այն ժամանակ ուշադրության չեն արժանացել, բայց 1980-ական թվականներին թողարկվել են խտասկավառակներով՝ EMI CD CDH 7610742։
Երբ Ռալֆ Վոան Ուիլյամսը ստեղծել է 16 առաջատար երգիչների համար նախատեսված իր «Serenade to Music» աշխատանքը, այնտեղ բառեր է նախատեսել նաև Էվա Թըրների համար, սակայն դրանք առանձնացրել է մյուս երեք սոպրանոների համար նախատեսվածներից։ Ստեղծագործության 1938 թվականի ձայնագրության մեջ Էվա Թըրների ձայնը լսվում է հենց իր համար գրված այդ հատվածում։ Ձայնագրությունն առկա է խտասկավառակի տարբերակով։ Էվա Թըրները համերգային բեմերին հրաժեշտ է տվել 1948 թվականին։
Դասավանդում
Բեմից հեռանալուց հետո մնացել է երաժշտության մեջ ու հաջորդ տարի Օկլահոմայի համալսարանից նրան առաջարկել են վոկալի պրոֆեսորի պաշտոն, և մեկ տարվա համար նախատեսված պայմանագիրը երկարաձգվել է մինչև ինը տարի։ Լոնդոն է վերադարձել 1959 թվականին ու Երաժշտության արքայական ակադեմիայում նշանակվել երգեցողության պրոֆեսոր․ այդ պաշտոնն զբաղեցրել է մինչև 80 տարեկանը։ Դասավանդելու նրա ոճը ոմանք համարել են չափազանց անկեղծ (Ռիտա Հանթերն այն անվանել է չափազանց պահանջկոտ), սակայն դրա արդյունքում ունեցել է այնպիսի հաջողակ ուսանողներ, ինչպիսիք են՝ Էմի Շուարդը, Ռոբերտա Նայը, Կիրի Տե Կանավան։ Շուարդն ու տիկին Գվինեթ Ջոնսը, որոնք երկուսն էլ հաջողության էին հասել Տուրանդոտի դերերգով, այն սովորել էին Էվա Թըրների հետ։
Պատիվներ
Բրիտանական «This Is Your Life» վավերագրական ֆիլմը նրան անդրադարձել է երկու անգամ՝ 1959 թվականի սեպտեմբերին և 1983 թվականի փետրվարին՝ ծննդյան 91-ամյակին ընդառաջ։ Ի տարբերություն հանգստի անցած այլ երգչուհիների, որպես հանդիսատես հաճույքով ներկա էր լինում Կովենտ գարդենի բեմադրություններին ընդհուպ մինչև մահը։ Հաճախ է հովանավորել համերգային ու գալա բեմադրություններ։
1962 թվականին արժանացել է Բրիտանական կայսրության շքանշանի։ 1920-1930-ական թվականներին արված նրա ձայնագրությունների մեծ մասն այժմ առկա է խտասկավառակային վերաթողարկումներով։
1982 թվականի հուլիսի 7-ին արժանացել է Օլդեմ քաղաքի «Freedom of the Borough» տիտղոսին ։
Արտաքին հղումներ
Կատեգորիա:Սոպրանոներ Կատեգորիա:Բրիտանացի երգիչներ Կատեգորիա:Անգլիացի երգչուհիներ Կատեգորիա:20-րդ դարի օպերային երգչուհիներ
Վակա Ֆլոկա Ֆլեյմ
Հոակին Ջեյմս Մալֆուրս (Juaquin James Malphurs, ), ավելի հայտնի է որպես Վակա Ֆլոկա Ֆլեյմ (Waka Flocka Flame) կամ պարզապես Վակա Ֆլոկա, ամերիկացի ռեփեր։ 2010 թվականի հոկտեմբերին թողարկվել է իր դեբյուտային ստուդիական ալբոմը, որը կրում է «Flockaveli» անվանումը։ 2011 թվականի օգոստոսին ամերիկացի ռեփեր Գուչի Մենի հետ համագործակցությամբ «Ferrari Boyz» կոչվող ստուդիական ալբոմը, իսկ 2012 թվականի հունիսին նա թողարկել է իր երկրորդ անհատական ստուդիական ալբոմը, որը կրում է «Triple F Life: Friends, Fans & Family» անվանումը։
2009-10: «Flockaveli»
2009 թվականի ընթացքում մի քանի միքսթեյպներ թողարկելուց հետո, Վակա Ֆլոկան առաջին մեծ ճանաչում է ձեռք բերում 2009-ի դեկտեմբերին թողարկված իր «O Let's Do It» սինգլի շնորհիվ, որը Billboard Hot 100 հիթ շքերթում զբաղեցնում է 62-րդ հորիզոնականը ։ 2010 թվականի հունվարի 19-ին Ատլանտայի ավտոլվացման կայաններից մեկում Վակա Ֆլոկայի վրա կրակում են, իսկ այնուհետև թալանում են նրան ։ Փամփուշտը անցել է նրա աջ թևի միջով։
2010 թվականի օգոստոսին նա թողարկում է իր հիթ դարձած «No Hands» երգը, իսկ նույն տարվա հոկտեմբերի 1-ին թողարկվում է նրա «Flockaveli» կոչվող դեբյուտային ստուդիական ալբոմը ։ Այն իր թողարկման առաջին շաբաթում ունենում է 37,000 օրինակի վաճառք Միացյալ Նահանգներում և Billboard 200 ալբոմների հիթ շքերթում զբաղեցնում է 6-րդ հորիզոնականը ։ 2010-ի հոկտեմբերին նա նաև ընդգրկվում է MTV-ի կողմից կազմված "Hottest MCs in the Game 2010" ցանկում, որտեղ նա զբաղեցրել է 8-րդ հորիզոնականը ։
2013-ներկա։ «Flockaveli 2»
2013 թվականի հունվարի 22-ին Վակա Ֆլոկան հայտարարում է, որ իր երրորդ ալբոմը կոչվելու է «Flockaveli 2» :
Արտաքին հղումներ
Կատեգորիա:1986 ծնունդներ Կատեգորիա:Մայիսի 31 ծնունդներ Կատեգորիա:Նյու Յորք քաղաքում ծնվածներ Կատեգորիա:Ամերիկացի ռեփերներ Կատեգորիա:21-րդ դարի ամերիկացի ռեփերներ Կատեգորիա:21-րդ դարի ամերիկացի երաժիշտներ Կատեգորիա:Բեմական կեղծանուններ
Կոնստանտին Կուդիևսկի
Կոնստանտին Կուդիևսկի (Кудієвський Костянтин Гнатович, ), ուկրաինացի գրող, լրագրող, սցենարիստ, ծովային։
Կենսագրություն
Կոնստանտին Կուդիևսկին ծնվել է 1923 թվականին Խերսոնի մարզի Ցյուրուպինսկ քաղաքում, ծառայողի ընտանիքում։ Հայրենական պատերազմի նախօրեին ավարտել է Օդեսայի ռազմածովային հատուկ դպրոցը։ Պատերազմի տարիներին ծառայել է ծովային հետևակում, Սևծովյան նավատորմում և Կասպիական նավատորմում։ 1946 թվականին ավարտել է ռազմածովային բարձրագույն ուսումնարանը, որպես սպա ծառայել է Հյուսիսային նավատորմում։ 1949 թվականից հանդես է եկել որպես զինվորական լրագրող։ Աշխատել է «Կրասնի ֆրոնտ» և «Կրասնայա զվեզդա» թերթերի խմբագրություններում։ 1953 թվականին զորացրվել է և աշխատել ուկրաինական թերթերի և ամսագրերի խմբագրություններում, եղել Ալեքսանդր Դովժենկոյի անվան գեղարվեստական ֆիլմերի ստուդիայի գլխավոր խմբագիր ։
Մահը
Մահացել է 1992 թվականի մայիսի 5-ին Կիևում։ Թաղված է Բայկովո գերեզմանատանը։
Ստեղծագործություններ
Հեղինակ է վեպերի, պատմվածքների, վիպակների ժողովածուների։
Արտաքին հղումներ
Կատեգորիա:Ուկրաինացի գրողներ Կատեգորիա:Կիև քաղաքում մահացածներ Կատեգորիա:Ուկրաինացի լրագրողներ Կատեգորիա:Ուկրաինացի սցենարիստներ
Լեոնարդո Ալիշան
Լեոնարդո Փոլ Ալիշան, իրանահայ գրող, գիտնական և թարգմանիչ։ 1978-1997 թվականներին նա Յուտայի համալսարանում պարսկական և համեմատական գրականության պրոֆեսոր էր։ Նրա հրատարակած ստեղծագործությունների թվում կան երեք բանաստեղծական հավաքածուներ, կարճ պատմվածքների գիրք և բազմաթիվ գիտական հոդվածներ։ Թարգմանել է Նիմա Յուշիջի, Մեհդի Աղավան-Սալեսի, Ջալալ ալ-է Ահմեդի և Ահմադ Շամլուի գործերը։ Վերջինս իր բանաստեղծություններից մեկը նվիրել է Ալիշանին։
Կենսագրություն
Լեոնարդո ("Նարդո") Ալիշանը ծնվել է 1951 թվականի մարտի 4-ին Թեհրանում (Իրան), Միքայել Ալիշանի և Անետ Նազլումյանի ընտանիքում։ Նա Ղևոնդ Ալիշանի (1820–1901) սերունդներից է։ Դեռևս վաղ տարիքից հետաքրքրվել է գրականությամբ։ 1973 թվականին Իրանի ազգային համալսարանում ստանում է բակալավրի աստիճան անգլերեն լեզվի և գրականության բնագավառում, որից հետո հաստատվում է ԱՄՆ։ 1978 թվականին Օսթինի Տեխասի համալսարանում ստանում է դոկտորի աստիճան համեմատական գրականության բնագավառում։ Նույն թվականին նա մեկնում է Յուտա և ընդունվում է Յուտայի համալսարանի Մերձավոր Արևելքի ուսումնասիրությունների ֆակուլտետը։
Ամուսնացել է 1974 թվականի հուլիսի 19-ին Նելի Ասատուրյանի հետ։ Ունեցել են երեք զավակ՝ Միքայելը, Արան և Էիլինը։ 1993 թվականին բաժանվել է կնոջից։ Մահացել է 2005 թվականի հունվարի 8-ի գիշերը՝ Սոլթ Լեյք Սիթիում (Յուտայի նահանգ) ծագած հրդեհից։
Աղբյուրներ
Կատեգորիա:Իրանահայ բանաստեղծներ Կատեգորիա:Իրանահայ թարգմանիչներ Կատեգորիա:Ամերիկահայեր Կատեգորիա:Իրանահայ գրողներ Կատեգորիա:Իրանահայ գիտնականներ Կատեգորիա:20-րդ դարի ամերիկացի բանաստեղծներ
Լաբինա Միտևսկա
Լաբինա Միտևսկա (Лабина Митевска, ), կինոյի և թատրոնի մակեդոնացի դերասանուհի, ով առավել հայտնի է «Անձրևից առաջ», «Բարի գալուստ Սարաևո», «Միայնակները» ֆիլմերում կատարած իր դերերով։ Ունի սեփական կինոընկերություն՝ Sisters and Brother Mitevski Production, որտեղ աշխատում էր իր եղբոր ու քրոջ հետ։
Կենսագրություն
Լաբինա Միտևսկան ծնվել է 1975 թվականի հոկտեմբերի 11-ին Հարավսլավիայի Սոցիալիստական Ֆեդերատիվ Հանրապետության Սկոպյե քաղաքում (ներկայում՝ Մակեդոնիայի Հանրապետություն)։ Նրա ավագ քույրը՝ Տեոնան, և եղբայրը՝ Վուկը, նույնպես դարձել են հայտնի կինոգործիչներ։
Կինոյում նկարահանվել սկսել է 19 տարեկան հասակում։ Համաշխարհային ճանաչման է արժանացել 1994 թվականին «Անձրևից առաջ» ռազմական դրամայի գլխավոր դերում հանդես գալուց հետո։ Այդ ֆիլմն աժրանացել է Վենետիկի կինոփառատոնի գրան-պրիի, ինչպես նաև ներկայացվել է Օսկարի որպես արտասահմանյան լավագույն ֆիլմ։ 1996 թվականին Լաբինա Միտևսկան նկարահանվել է բրիտանացի ռեժիսոր Մայքլ Ուինթերբոտոմի «Բարի գալուստ Սարաևո» (Добре Дојдовте во Сарајево) ֆիլմի էպպիզոդիկ դերում։ Հետագայում նա շարունակել է համագործակցել Ուինթերբրոտոմի հետ՝ 1998 թվականին նկարահանվելով վերջինիս «Ես ուզում եմ քեզ» (Те Сакам Тебе) ֆիլմում, որ արժանացել է Բեռլինի կինոփառատոնի մրցանակի։ 2000 թվականին Լաբինա Միտևսկան նկարահանվել է չեխ-սլովակյան «Միայնակները» կատակերգության գլխավոր դերում։
2000-ական թվականներին Լաբինա Միտևսկան շարունակել է ակտիվորեն նկարահանվել կինոյում. նա խաղացել է այնպիսի ֆիլմերում, ինչպիսիք են՝ «Ճանապարհ», «Ինչպես ես սպանեցի սրբին», «Կապ», «Հետաքննություն», «Գաղտնի գիրք», «Պատերազմի երեխան», «Շրջվածը», «Ես Տիտով Վելեսից եմ», «9:06», «Ինչպես սերը», «Հետքեր ավազի վրա», «Կինը, ով սրբում էր իր արցունքները» և այլն։
Դերասանական գործունությունից բացի Լաբինա Միտևսկան իր ուժերն է փորձել նաև կինեմատոգրաֆիայի մյուս բնագավառներում։ Հեղինակել է կինեմատոգրաֆիայի հարցերին նվիրված մի շարք էսսեներ, որ տպագրվել են մակեդոնական թերթերում ու ամսագրերում։ 2006 թվականին եղել է Մոսկվայի միջազգային կինոփառատոնի «Հեռանկարներ» մրցույթի ժյուրիի անդամ ։ Իր հարազատ եղբոր ու քրոջ հետ Լաբինա Միտևսկան գլխավորում է Sisters and Brother Mitevski Production սեփական կինոընկերությունը ։
Արտաքին հղումներ
Կատեգորիա:Մակեդոնացի դերասանուհիներ Կատեգորիա:Մակեդոնացի կինոդերասանուհիներ Կատեգորիա:Արիզոնայի համալսարանի շրջանավարտներ
Ստանիսլավ Մազուր
Ստանիսլավ Մեչիսլավ Մազուր (Stanisław Mieczysław Mazur, ), լեհ մաթեմատիկոս, Վարշավայի համալսարանի դոկտոր, պրոֆեսոր։
Կենսագրություն
Ծնվել է 1905 թվականին հունվարի 1-ին։ 1923 թվականին Լվովի գիմնազիան ավարտելուց հետո սովորել է փիլիսոփայություն, ապա 1925 թվականի Յան Կազիմիրի համալսարանում և Սորբոնում (1923-1926) մաթեմատիկա է ուսանել։
1926-1935 թվականներին Լվովի համալսարանի մաթեմատիկայի վերլուծության ամբիոնում օգնական է եղել։ 1936 թվականին Ստանիսլավ Մազուրն անցել է մաթեմատիկայի որակավորման փուլ։ 1936-1939 թվականներին Լվովի պոլիտեխնիկական ինստիտուտում աշխատել է ադյունկտ-պրոֆեսոր և մաթեմատիկայի ամբիոնի վարիչ։ 1939-1941 և 1944-1946 թվականներին Լվովի համալսարանի դոցենտ է եղել, ղեկավարել է երկրաչափության ամբիոնը և միաժամանակ եղել ՈւԽՍՀ Գիտությունների ակադեմիայի Մաթեմատիկայի ինստիտուտի ավագ գիտաշխատող։
Լեհաստան հայրենադաձվելուց հետո 1946-1948 թվականներին Լոձի համալսարանի պրոֆեսոր է եղել, որտեղ ձևավորել է մաթեմատիկայի բաժանմունքը, իսկ 1948 թվականից գլխավորել այն։ Ավելի ուշ ղեկավարել է Վարշավայի համալսարանի մաթեմատիկական վերլուծության ամբիոնը, իսկ 1947 թվականից դարձել է լեհական գիտությունների ակադեմիայի թղթակից-անդամ։ 1952 թվականից՝ Լեհաստանի գիտությունների ակադեմիայի հիմնադրման օրից, եղել է նրա թղթակից-անդամ։
1964-1969 թվականներին Ստանիսլավ Մազուրը եղել է Վարշավայի համալսարանի Մաթեմատիկայի ինստիտուտի տնօրենը։ Լեհական մաթեմատիկական ընկերության պատվավոր անդամ էր, Հունգարիայի գիտությունների ակադեմիայի արտասահմանյան անդամ։
1930-ական թվականներին «Լեհաստանի միավորված բանվորական կուսակցության» անդամ է դարձել, ընտրվել է լեհական Սեյմի անդամ։
1978 թվականի մայիսի 15-ին Վարշավայի համալսարանը նրան արժանացրել է պատվավոր դոկտորի կոչման (Honoris causa):
Գիտական գործունեություն
Ստանիսլավ Մազուրը ականավոր մաթեմատիկոս, Գծային դաշտերի գործողության տեսության հեղինակ և Լվովի մաթեմատիկական դպրոցի հիմնադիրներից մեկը համարվող Ստեֆան Բանախի մտերիմ աշխատակիցն է եղել։
Նա է ներմուծել ու մշակել ֆունկցիոնալ վերլուծության երկրաչափական մեթոդները։
Ստանիսլավ Մազուրը փայլուն դասախոս է եղել։ Մասնագետները նշել են, որ նրա դասախոսությունները կարելի կլիներ առանց որևէ խմբագրման ուղարկել տպագրության։ Նա դասավանդել է մեծ թվով ուսանողների, որոնց անվերապահ սիրուն է արժանացել։
Անձնական կյանք
Մազուրի առաջին կինը եղել է քիմիկոս Բրոնիսլավա Մազուրը։ Երկրորդ կինը`մաթեմատիկոս Հաննա Շմուշկովիչը (Hanna Szmuszkowicz, 1910—1993), 1946 թվականից եղել է Լոձի Բարձրագույն մանկավարժական ինստիտուտի ռեկտորը։
Դուստրերն են Բարբարան ու Քրիստինան։
Ստանիսլավ Մազուրը հումորի սուր զգացողությամբ անձնավորություն է եղել։ Լավ հայտնի փաստ է կենդանի սագի փոխանցումը շվեդ երիտասարդ մաթեմատիկոս Պեր Էնֆլոյին Շոտլանդական գրքի խնդրի լուծման համար որպես պարգևատրում։ Էնֆլոն լուծել էր կենտրոնական բանախյան տարածքում Շաուդերի բազիսի գոյության խնդիրը։
Արտաքին հղումներ
Կատեգորիա:Լեհ գիտնականներ Կատեգորիա:Լեհ մաթեմատիկոսներ Կատեգորիա:Լվովի համալսարանի շրջանավարտներ Կատեգորիա:Ֆիզիկամաթեմատիկական գիտությունների դոկտորներ Կատեգորիա:Հունգարիայի գիտությունների ակադեմիայի անդամներ Կատեգորիա:Լեհաստանի քաղաքական գործիչներ Կատեգորիա:Ուկրաինայի հրեաներ
Վան (ազգանվան կցորդ)
Վան (van -ից, սովորաբար հնչում է, իսկ խուլ բաղաձայներից հետո՝ ), նիդերլանդական ազգանվան կցորդ է, համապատասխանում է գերմանական von և ֆրանսիական de կցորդներին։ Հաճախ օգտագործվում են van de, van der և van den ձևերը։ Ցույց է տալիս կրողի որ բնակավայրից սերելը։
Գերմաներեն 'von'-ը ցույց է տալիս կրողի ազնվական ծագումը։ Նիդերլանդական վանը ազնվականության հետ կապ չունի։ Ազնվականության դեպքում օգտագործվում է «վան․․․տոտ» կրկնակի կցորդը (օրինակ՝ բարոն վան Վորստ տոտ Վորստ)։
Ծանոթագրություններ
Կատեգորիա:Ազգանվան կցորդներ
Ամենաշահութաբեր մուլտֆիլմերի ցանկ
Ցանկը հիմնված է ֆիլմերի` կինոթատրոններում վաճառված տոմսերից ստացած եկամուտների վրա։ Կազմված է ըստ Box Office Mojo կայքի տվյալների։
Ամենաեկամտաբեր անիմացիոն ֆիլմաշարերի ցանկ
Ցանկը կազմված է կինեմատոգրաֆիայի պատմության մեջ ամենաեկամտաբեր 10 անիմացիոն ֆիլմաշարերից։
Կոզինա (Օսկոլի վտակ)
Կոզինա (Козинка), գետ Ռուսաստանում, հոսում Բելորեցկի մարզում։ Գետաբերանը տեղակայված է Օսկոլ գետի աջ ափին 197 կմ հեռավորության վրա։ Գետի երկարությունը 44 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Սահմանային գետեր
Օճառախոտ դեղատու
Օճառախոտ դեղատու, հայկական տարանունները՝ աճառի, շմորտակ, փրփրիկ, օճառաբույս, օճառախոտ։
Քիմիական բաղադրություն
Բույսի արմատներում և կոճղարմատում հայտնաբերվել են 20-35 % տրիտերպենային սապոնիներ, որոնց շաքարային մասը կազմում են գենցիոբիոզան և սապոնարոզան, այնուհետև՝ խիստ այրող համով սապոռուբրին, ապոտոքսին, սապոռուբրինաթթու, լորձ, C վիտամին պեկտինային նյութեր, 3,5-5 % ճարպ, իսկ տերևներում՝ գլիկոզիդ սապոնարին, որը ճեղքելով վեր է ածվում գլյուկոզայի և վիտեքսինի։
Բուժական նշանակություն
Բուժման նպատակով հիմնականում օգտագործվում են օճառախոտի արմատները, որոնք հասնում են վաղ գարնանը կամ ուշ աշնանը, լվանում են սառը ջրով, հեռացնում մանրաթելիկները և չորացնում բացօթյա, արևի տակ։ Մշակված հումքը պահում են պարկերի մեջ 2 տարի ժամկետով։ Դեղաբույսը ժողովրդական բժշկության մեջ ունի կիրառման հին պատմություն։ Ամիրդովլաթը դեղաբույսը օգտագործել է բերանի լորձաթաղանթի խոցային ախտահարումների, տեսողության խանգարումների, մեզի և դաշտանի ետնապահումների ժամանակ։ Այն մաքրում է ստամոքսը, լավացնում միզարձակումը, առաջացնում վիժում, բացում է դաշտանը, օգնում ջրգողությանը։ Խառնելով մեղրի և ժանգառի հետ, բժշկապետը, դեղաբույսը նշանակել է «նեխած խոցերի» դեպքում։ Իր իսկ մեջբերումով, էհանան բույսի վերգետնյա մասը տրորված վիճակում դրել է քթի մեջ՝ ֆուրունկուլի դեպքում։ Ըստ Ղևոնդ Ալիշանի մեջբերման, «դեղաբույսը քսելով գլխին, առողջացնում է մաշկի խոցը»։ ԴԵղաբույսի արմատներն ու կոճղարմատը օֆիցինալ են Ֆինլանդիայում, Ֆրանսիայում, Հոլանդիայում, Գերմանիայում և Պորտուգալիայում։ Հոմեոպաթներն այն կիրառում են ցրտառական հիվանդությունների ժամանակ։ Ֆարմակոլոգիորեն հիմնավորվել է, որ սապոտոքսինը համարվում է հեմոլիտիկ թույն։ Օճառախոտը կենդանիների թունավորման դեպքերում առաջ են գալիս կենտրոնական նյարդային համակարգի գրգռվածություն, ցնցումներ, ծանր դեպքերում՝ ունի արտահայտված մանրէասպան և միջատասպան հատկություններ։ Մենք օճառախոտի արմատների եփուկը օգտագործել ենք սուր և խրոնիկական, ոչ քարային բնույթի խոլեցիստիտների ժամանակ։ Մեզ հաջողվել է բացահայտել դեղաբույսի սպազմալիտիկ, լեղամուղ, ջերմ իջեցնող և ցավերը հանգստացնող հատկությունները։ Եթե լեղուղիների սպասիկ սեղմումների հետևանքով, նախքան բուժումը, հիվանդների 32 %-ի մոտ ծծմբաթթվական մագնեզիումի լուծույթից ընդհանրապես չեն ստացվել լեղու բաժինները, ապա օճառախոտի կիրառումից 7-10 օր հետո տվյալ խմբի հիվանդների գերակշռող մասի մոտ մեզ հաջողվել է ստանալ լեղու բոլոր բաժինները։ Բուժման շնորհիվ, մեղմացել կամ լրիվ վերացվել են հիվանդների աջ թուլակողի հատվածի ցավերը, պակասել է մաշկի, սկլերանների և փափուկ քիմքի ենթադեղնուկային վիճակը, դադարել են մի շարք դիսպեպտիկ երևույթներ։ Հետագայում, դեղաբույսի պարբերաբար օգտագործումը կանխել է հիվանդագին պրոցեսի կրկնումը։
Այլ օգտակար հատկանիշներ
Շնորհիվ մեծ քանակության սապոնիների, օճառախոտի արմատներն ունեն լավ փրփրող հատկություն, օգտագործվում է հալվայի, կրեմի, զովացուցիչ խմիչքների և գարեջրի արտադրությունում։ Օճառախոտն օգտագործվում է նաև կրակմարիչների մեջ, նուրբ հագուստները լվանալու համար։ Բույսը ուտում են միայն ոչխարները։ Այն դեկորատիվ է, օգտագործվում է ծաղկաթմբերը ձևավորելու համար։
Ռուբեն Տեր-Հովհաննիսյան
Ռուբեն Հովհաննեսի Տեր-Հովհաննիսյան, հայ գեղանկարիչ։
Կենսագրություն
1949 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը, 1956 թվականին՝ Երևանի գեղարվեստա-թատերական ինստիտուտը։ Ցուցահանդեսներին մասնակցել է 1957 թվականից։ Գլխավոր գործերից են՝ «Երեկոն Ալագյազում», «Հնձվորներ», «Սև ծովը», «Չեխովյան ծովախորշը», «Վարած արտեր», ինչպես նաև «Միասին», «Փշատի ծառ», «Կարմրախայտը», «Իմ բալիկը» գրքերի ձևավորումները ։ Գործերից գտնվում են Հայաստանի ազգային պատկերասրահում։
Ծանոթագրություններ
Կատեգորիա:Հայ նկարիչներ Կատեգորիա:Մայկոպ քաղաքում ծնվածներ Կատեգորիա:Հայ գեղանկարիչներ
Օրգանական միացությունների հալոգենացում
Օրգանական միացությունների հալոգենացում, օրգանական միացություններում ջրածնի ատոմները հալոգենների ատոմներով տեղակալելու ռեակցիա։ Որպես հալոգենացնող նյութեր օգտագործվում են հալոգենները, ազատ հալոգենի գեներատորները, դրական լիցքավորված հալոգենի ատոմ պարունակող նյութերը (հիպոքլորիտներ, N-բրոմսուկցինիմիդ) են։ Կիրառական նշանակություն ունի քլորացումը։
Կատեգորիա:Օրգանական ռեակցիաներ
Բերնակ (Շարանտի գավառ)
Բերնակ (Bernac), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 436 մարդ, բնակչության խտությունը` 51.54 մարդ/կմ²։ Բնակավայրը զբաղեցնում է 8.46 կմ² տարածք։
Աշխարհագրություն
Գտնվում է Փարիզ քաղաքից 360 կմ հարավ-արևմուտք, Պուատիե քաղաքից` 65 կմ հարավ, Անգուլեմ քաղաքից` 45 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 307 աշխատունակ (15-64 տարեկան) բնակիչ, որոնցից ակտիվ էին 229-ը, իսկ ոչ ակտիվները` 78։ Ակտիվության ցուցանիշը կազմում է 74,6 %։ 229 աշխատունակ մարդկանցից աշխատել է 206 անձ (109 տղամարդ և 97 կին)։ Գործազուրկ են եղել 23 անձ (9 տղամարդ և 14 կին)։ 78 անաշխատունակներից 16-ը եղել են աշակերտներ կամ ուսանողներ, 41-ը` թոշակառուներ, իսկ 21-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կատալոնիայի դեմոկրատական կոնվերգենցիա
Կատալոնիայի դեմոկրատական կոնվերգենցիա (Convergència Democràtica de Catalunya, CDC), Կատալոնիայի ազգայնական և լիբերալ  կուսակցություն, որը գործունեություն էր ծավալում Կատալոնիայում (Իսպանիա) 1974 թվականից 2016 թվականն ընկած ժամանակահատվածում։ Վերափոխվել է Կատալոնիայի եվրոպական դեմոկրատական կուսակցության։
Դա Կատալոնիայի ինքնավար համայնքի ամենամեծ քաղաքական կազմակերպությունն էր, որն ուներ ավելի քան 60 000 անդամ։ Կուսակցության լուծարումից առաջ նրա վերջին նախագահը Արթուր Մասն էր։
Պատմություն
Հիմնադրված լինելով 1974 թվականի նոյեմբերի 17–ին՝ Իսպանիայի ժողովրդավարության անցնելու շրջանում, Կոնվերգենցիան «Կոնվերգենցիա և միություն» երկարակյաց դաշինքի հիմնական ուժն էր, ում փոքր դաշնակցի դերում հանդես էր գալիս Կատալոնիայի դեմոկրատական միությունը։ Կոնվերգենցիայի հիմնադիրը էր, ով ղեկավարում էր Կատալոնիայի կառավարությունը 23 տարի շարունակ (1980—2003)։ Մինչ կոալիցիայի փլուզումը 2015 թվականին Կատալոնիայի անկախության հարցում երկու կուսակցությունն էլ գերակա դիրք էին զբաղեցնում կատալոնական տարածաշրջանային քաղաքականության մեջ 1980–ական թվականներից ընդհուպ մինչև 2000–ական թվականներ ։ Պատմականորեն այնպես ստացվեց, որ 2000–ականներին և 2010-ականներին «Կոնվերգենցիա և միությունը», չունենալով մեծ ֆրակցիա իսպանական խորհրդարանում, կարողանում էր ազդեցություն ունենալ կառավարության ձևավորման վրա՝ խելամիտ կերպով աջակցելով մեկ սոցիալիստներին, մեկ նրանց հակառակորդ ազգայնականներին՝ իսպանական կառավարության կողմից Կատալոնիայի համար լրացուցիչ ներդրումներ անելու դիմաց։
Մոտ յոթ տարի ընդդիմություն լինելով «Կոնվերգենցիա և միություն» բլոկը Կոնվերգենցիա կուսակցության առաջնորդ Արթուր Մասի ղեկավարությամբ արդյունքում վերադարձավ իշխանության, չնայած, ի տարբերություն մյուս տարիների, տարածաշրջանային խորհրդարանում չկարողացավ բացարձակ մեծամասնություն կազմել։ Կուսակցությունը ստիպված էր կոալիցիոն կառավարություն կազմելու համար դաշնակիցներ փնտրել։ Սկզբում Կոնվերգենցիայի դաշնակցի դերում հանդես էր գալիս Կատալոնիայի սոցիալիստների կուսակցությունը (Իսպանական սոցիալիստական աշխատավոր կուսակցության տարածաշրջանային կառույց), այնուհետև աջակենտրոն Ազգային կուսակցությունը .։ Խորհրդարանում կայուն մեծամասնության բացակայությունը բերեց քաղաքական անկայունության ժամանակաշրջանի, որը իր հերթին երկու անգամ հանգեցրեց արտահերթ ընտրությունների (2012 և 2015 թվականներ)։
Այդ ընթացքում Կոնվերգենցիան Մասի ղեկավարությամբ անցում կատարեց ռեգիոնալիզմից սեպարատիզմի (անջատողականություն)։ 2015 թվականից սկսած՝ կուսակցությունը հանդիսանում էր Իսպանիայից Կատալոնիայի անկախության ձեռք բերման կողմնակիցներից մեկը։
«Անջատողական հեղաշրջման» հետևանքներից մեկը Կատալոնիայի դեմոկրատական միություն կուսակցության հետ դաշինքի փլուզումն էր 2015 թվականի համաիսպանական ընտրություններից առաջ։ Այն ընթացքում, երբ Կոնվերգենցիան «Կատալոնիայի դեմոկրատների» (խմբավորում, որը անջատվել էր դեմոկրատական միությունից) և «Անկախության համար վերախմբավորման» հետ ձևավորեցին «Ժողովրդավարություն և ազատություն» անջատողական դաշինքը, նրա նախկին դաշնակիցները հանդես եկան Իսպանիայից անկախության ձեռք բերման դեմ և ընտրություններին առանձին մասնակցեցին։ 2015 թվականի ընտրությունների արդյունքները ցույց տվեցին, որ «անջատողական հեղաշրջումը» օգնեց Կոնվերգենցիային պահպանել իր ներկայացվածությունը իսպանական խորհրդարանում այն դեպքում, երբ Դեմոկրատական միությունը ստացավ Կատալոնիայի բնակչության 2%–ից էլ պակաս ձայն։
Ընտրություններից հետո Կոնվերգենցիան և «Կատալոնիայի հանրապետական ձախեր» ձախ ազգայնական կուակցությունը ստեղծեցին «Միասին «Այո՛»–ի համար» (Junts pel Sí) լայնամասշտաբ դաշինքը, որպեսզի միասին մասնակցեն 2015 թվականի սեպտեմբերի 27–ի ընտրություններին։ Նրանց միացան «Կատալոնիայի դեմոկրատներ»–ը, «Անկախության համար վերախմբավորումը» և Ձախ շարժումը ։ Արդյունքում նոր դաշինքը կարողացավ հաղթել մյուս կուսակցություններին, սակայն չկարողացավ բացարձակ մեծամասնություն կազմել։ Սա բերեց նրան, որ ձևավորվեց փոքրամասնության կառավարություն, որի ղեկավարն էր Կոնվերգեցիայի անդամ Կառլես Պուչդեմոնը։
2016 թվականի հուլիսին Կատալոնիայի դեմոկրատական կոնվերգենցիան վերաձևավորվեց, որի առաջնորդ դարձավ Արթուր Մասը ։
Ծանոթագրություններ
Կատեգորիա:Իսպանիայի լիբերալ կուսակցություններ Կատեգորիա:Կատալոնիա Կատեգորիա:Կատալոնիայի քաղաքական կուսակցություններ Կատեգորիա:Իսպանիայի պատմական քաղաքական կուսակցություններ Կատեգորիա:Անջատողական կուսակցություններ Կատեգորիա:Իսպանիայի ազգայնական կուսակցություններ Կատեգորիա:Իսպանիայի ցենտրիստական կուսակցություններ Կատեգորիա:Շարժում Կատալոնիայի անկախության համար Կատեգորիա:1974 հիմնադրումներ Կատալոնիայում Կատեգորիա:2016 կազմալուծումներ Կատալոնիայում Կատեգորիա:Եվրոպայի համար ազատականների և ժողովրդավարների ալյանս անդամ կուսակցություններ Կատեգորիա:Կատալոնական ազգայնականություն Կատեգորիա:Չգործող ազատական կուսակցություններ Կատեգորիա:Իսպանիայի չգործող կուսակցություններ Կատեգորիա:1974 հիմնադրված կուսակցություններ Կատեգորիա:2016 կազմալուծված կուսակցություններ
Ֆենեկ
Ֆենեկ, գյուղ Արևմտյան Հայաստանում, Էրզրումի վիլայեթի Այնթապի գավառակում ։ Գտնվում էր Արածանիի աջ կողմի վտակներից մեկի վրնագավառում, Այնթապ ավանից 40 կմ հարավ-արևմուտք, միջգյուղային ճանապարհի վրա ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Հաբաներա
Հաբաներա (habanera, Habana-Հավանա), կուբայական պար և երգ։ Առավել հայտնի Է «դանսա» անվանումով։ Ծագել Է եվրոպական կոնտրդանսից (17-18-րդ դարերում անգլիական ժողովրդական պար, որպես պարահանդեսային տարածվել Է Եվրոպայի այլ երկրներում, 19-րդ դարում միաձուլվել կադրիլին)։
Քրեստոմատիական նմուշը՝ Ս. Իրադերի «Լա պալոմա» («Աղավնյակ»)։ Տարածված է Լատինական Ամերիկայում։ Հաբաներայի երաժշտական ձևը օգտագործել են կոմպոզիտորներ Ժորժ Բիզեն, Կլոդ Դեբյուսին և ուրիշներ։
Կատեգորիա:Պարեր Կատեգորիա:Իսպանական երաժշտություն
SpaceX
Space Exploration Technologies Corporation (SpaceX), ԱՄՆ Կալիֆորնիա նահանգի Հոտորն քաղաքում գտնվող գլխավոր գրասենյակում տիեզերական տեխնիկա արտադրող ամերիկյան ընկերություն։ 2020 թվականի մայիսի 30-ին այս ընկերությունը տիեզերք է արձակել Falcon 9 հրթիռով ֆրյու Դրագոն տիեզերանավը։ SpaceX ընկերության այս նվաճումը բացառիկ է այն առումով, որ տիեզերագնացության պատմության ընթացքում առաջին անգամ մասնավոր ընկերությունն է տիեզերական թռիչք իրականցրել ։ Պլանավորում է վեց տարում հասնել Մարս մոլորակ՝ Երկրագնդի և Մարսի սինխրոնիզացիայի ժամանակ ։
Հիմնադրվել է 2002 թվականին PayPal-ի նախկին սեփականատեր և Tesla Motors-ի նախկին CEO Իլոն Մասկի կողմից տիեզերք թռչելու ծախսերը կրճատելու նպատակով՝ ուղի բացելով Մարսի գաղութացմանը։ Ընկերությունը մշակել է հրթիռ-կրիչներ Falcon 1-ը և Falcon 9-ը՝ ամենասկզբից նպատակ ունենալով դարձնել դրանք բազմանգամյա օգտագործման, ինչպես նաև Dragon տիեզերանավ՝ Միջազգային տիեզերական կայանը համալրելու համար։ Dragon V2-ի ուղևորային տարբերակը տիեզերագնացներին Միջազգային տիեզերական կայան տեղափոխելու համար գտնվում է մշակման եզրափակիչ փուլում։ 2015 թվականից սկսած՝ մասնակցում է նաև Հիպերլուփ վակուումային գնացքի նախագծի իրագործմանը։
Որակի և արժեքի վերահսկողության նպատակով արտադրանքի բաղադրիչների մեծամասնության արտադրությունը, վերամշակումը և թեստավորումը իրագործվում է՝ սեփական ռեսուրսների վրա հիմնվելով՝ ներառյալ Merlin, Kestrel, DracoDraco և SuperDraco հրթիռային շարժիչները, որոնք օգտագործվում են Falcon կրող հրթիռների և Dragon տիեզերանավի վրա։ Դա թույլ է տալիս SpaceX-ին առաջարկել ամենացածր գները շուկայում, ինչպես նաև նշանակալիորեն նվազեցնում է արտադրության ժամանակը։
Թորոս Տեր-Հակոբյան
Թորոս Տրակոնի Տեր-Հակոբյան (1929, Ռայաք, Լիբանան), հայ գեղանկարիչ։
SpaceX
Պատմություն
SpaceX-ը հիմնադրվել է 2002 թվականի հունիսին PayPal վճարային համակարգի բաժնետեր Իլոն Մասկի կողմից։
2006 թվականի մարտի 24-ին իրականացվեց ընկերության համար առաջին Falcon 1 կրող հրթիռի թռիչքը, որն ավարտվեց վթարով ։
Թորոս Տեր-Հակոբյան
Կենսագրություն
1952 թվականին ավարտել է Բեյրութի Մխիթարյան վարժարանը։ Մասնավոր դասեր է վերցրել նկարիչ Շարթից։ Նկարչությամբ զբաղվել է 1956 թվականից։ Մասնակցել է Լիբանանի նկարիչների միության կազմակերպած ցուցահանդեսներին։ Անհատական ցուցահանդես է ունեցել 1965 թվականին։ Գործերից են՝ «Տանջվող մարդկությունը», «Պայքար կյանքի համար» և այլ ։
SpaceX
Պատմություն
2006 թվականի օգոստոսին ընկերությունը դարձավ ՆԱՍԱ-ի Commercial Orbital Transportation Services (COTS) ծրագրի հաղթողը և մոտավորապես 396 մլն ֆինանսավորում ստացավ Falcon 9 կրող հրթիռի և Dragon տիեզերանավի վերամշակման և ներկայացման համար  ։ Ըստ COTS-ի ծրագիրը բաժանվեց 40 փուլերի, որոնցից յուրաքանչյուրը վճարվում էր առանձին։ Դրա կատարումը երկարաձգվեց մինչև 2020 թվականը ։
Թորոս Տեր-Հակոբյան
Մատենագրություն
Onnig Avedissin, Peintres et sculpteurs Armeniens. Le Caire, 1959.
Ծանոթագրություններ
Կատեգորիա:Հայ նկարիչներ Կատեգորիա:1929 ծնունդներ Կատեգորիա:Ռայաք քաղաքում ծնվածներ Կատեգորիա:Հայ գեղանկարիչներ
SpaceX
Պատմություն
2008 թվականի դեկտեմբերի 22-ին SpaceX-ի և ՆԱՍԱ-ի միջև կնքվեց պայմանագիր Commercial Resupply Services (CRS) ծրագրի շրջանակներում Միջազգային տիեզերական կայանը 1,6 մլրդ դոլարի չափով մատակարարելու համար ։ Սկզբնապես պլանավորված 12 առաքելություններին առավել ուշ ավելացվեցին ևս երեքը ։
Երևան՝ սիրո քաղաք
Աղբյուրներ
Կատեգորիա:Երգեր Կատեգորիա:Երևանին նվիրված երգեր
SpaceX
Պատմություն
2010 թվականի հունիսի 4-ին իրականացվեց Falcon 9 կրող հրթիռի առաջին արձակումը, ուղեծիր բաց թողնվեց Dragon տիեզերանավի մակետը ։ 2010 թվականի դեկտեմբերի 8-ին ուղեծիր արձակվեց Dragon տիեզերական նավը։ 2012 թվականի մայիսի 25-ին Dragon տիեզերանավը առաջին անգամ կցվեց Միջազգային տիեզերական կայանի Հարմոնիա մոդուլին ։
2011 թվականին SpaceX-ը սկսեց մասնակցել ՆԱՍԱ-ի կողմից իրականացվող Commercial Crew Program.-ին։ Այդ ծրագրի շրջանակներում պայմանագիր կնքեց 2011 թվականին 75 մլն.$-ով տիեզերանավ վերամշակելու համար և 440 մլն.$-ով 2012 թվականին ։ 2014 թվականի սեպտեմբերի 16-ին NASA-ն հայտարարեց SpaceX ընկերության հետ պայմանագիր կնքելու մասին Commercial Crew Program ծրագրի շրջանակներում Dragon V2 տիեզերանավի օգնության Միջազգային տիեզերական կայան տիեզերագնացներ փոխադրելու գծով։ Պայմանագրի արժեքը 2,6 մլրդ դոլար էր ։
2015 թվականի հունիսի 28-ին SpaceX CRS-7-ով ՄՏԿ-ն համալրելու առաքելության շրջանակներում տեղի ունեցավ վթար Dragon տիեզերանավի հետ Falcon 9 կրող հրթիռի արձակման ժամանակ։ Կրող հրթիռը ջախջախվեց օդում արձակումից 2 րոպե 19 վայրկյան հետո ։
2016 թվականի հունվարի 14-ին NASA-ն ընտրեց SpaceX ընկերությանը ՄՏԿ-ն Commercial Resupply Services 2 (CRS2) համալրելու ծրագրի երկրորդ փուլի երեք հաղթողներից մեկը՝ Dragon տիեզերանավի համար 6 երաշխավորված առաքելություններով և անհրաժեշտության դեպքում պայմանագիրը երկարաձգելու հնարավորությամբ ։